CrossFit Games Open 12.5 | Ramblings of a Crossfit Mom
7 Minute AMRAP:	3 Thrusters(100#/65#)
← 03/24/2012 – Good Eats
12/25/2012 – Last 3 Weeks of Nutrition Programs → Solidariteit: planne na Konstitusionele Hof oor rashulp - Solidariteit WêreldSolidariteit Wêreld
Tuis › Mediaverklarings › Solidariteit: planne na Konstitusionele Hof oor rashulp
Die Konstitusionele Hof het Solidariteit se aansoek om direk na die Konstitusionele Hof te appelleer van die hand gewys. Die aansoek is gedoen nadat die Noord-Gautengse hooggeregshof beslis het dat dit geregverdig is om ras as kriterium te gebruik om te bepaal wie hulp tydens die Covid-19 krisis mag kry.
Die hof het egter nog nie uitspraak gegee oor AfriForum se aansoek nie.
Indien die hof AfriForum se aansoek ook van hand sou wys, sal beide partye aansoek doen om verlof tot appèl by die Hoogste Hof van Appèl in Bloemfontein.
“Dit is absoluut skokkend dat die Konstitusionele Hof nie op ‘n dringende basis die aansoek van Solidariteit oor die vergrype wil aanhoor nie. Dit gaan hier oor mense in uiterse nood as gevolg van ‘n krisis wat hulle op geen manier self veroorsaak het nie. Nou moet hulle nog wag vir ‘n onsensitiewe hofproses. Ons gaan die saak egter nie los nie. Die besluit om hulp te gee op grond van hoe mense lyk is die laagtepunt van die regering se rasideologie. Ons doen ‘n beroep op almal om nee te sê vir hierdie tipe vergrype.
Solidariteit volg ‘n vierstapbenadering in reaksie op die staat se rasideologie. Eerstens veg ons voluit in die hof, tweedens mobiliseer ons mense om nee te sê en nooit te aanvaar dat dit reg is nie. Derdens sê ons vir die gemeenskap om nooit afhanklik van die staat te wees nie en meer en meer dinge self te doen en mekaar te help. Gemeenskapskrag is ongelooflik sterk.
Vierdens is ons regspan reeds besig om ‘n klag teen die Suid-Afrikaanse regering by die Verenigde Nasies te lê oor hul rasideologie in ‘n krisistyd,” het Dirk Hermann, bestuurshoof van Solidariteit gesê.